|  |
| --- |
| **UKMERGĖS RAJONO SAVIVALDYBĖS****TARYBA** |
|  |
| **SPRENDIMAS**  |
| **DĖL UAB ,,UKMERGĖS VANDENYS“ GERIAMOJO VANDENS TIEKIMO IR NUOTEKŲ TVARKYMO PASLAUGŲ KAINŲ NUSTATYMO** |
|  |
| 2021 m. sausio d. Nr. |
| Ukmergė  |
|  |
|  |

Vadovaudamasi Lietuvos Respublikos vietos savivaldos įstatymo 16 straipnsio 2 dalies 37 punktu, Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 7 dalimi, 34 straipsnio 13 dalimi, Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodika, patvirtinta Valstybinės energetikos reguliavimo tarybos 2006 m. gruodžio 21 d. nutarimu Nr. O3-92 „Dėl Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodikos patvirtinimo“ ir atsižvelgdama į Valstybinės energetikos reguliavimo tarybos 2020 m. gruodžio 14 d. nutarimą Nr. O3E-1393 „Dėl Uždarosios akcinės bendrovės „Ukmergės vandenys“ perskaičiuotų geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinių kainų derinimo“, Ukmergės rajono savivaldybės taryba n u s p r e n d ž i a:

1. Nustatyti UAB „Ukmergės vandenys“ perskaičiuotas geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazines kainas (be pridėtinės vertės mokesčio):

1.1. perskaičiuotą geriamojo vandens tiekimo ir nuotekų tvarkymo paslaugų bazinę kainą vartotojams, perkantiems geriamojo vandens tiekimo ir nuotekų tvarkymo paslaugas bute – 2,05 Eur/m3, iš šio skaičiaus:

1.1.1. geriamojo vandens tiekimo – 0,85 Eur/m3;

1.1.2. nuotekų tvarkymo – 1,20 Eur/m3, iš šio skaičiaus:

1.1.2.1. nuotekų surinkimo – 0,48 Eur/m3;

1.1.2.2. nuotekų valymo – 0,48 Eur/m3;

1.1.2.3. nuotekų dumblo tvarkymo – 0,24 Eur/m3;

1.2. perskaičiuotą geriamojo vandens tiekimo ir nuotekų tvarkymo paslaugų bazinę kainą vartotojams, perkantiems geriamojo vandens tiekimo ir nuotekų tvarkymo paslaugas individualių gyvenamųjų namų ar kitų patalpų, skirtų asmeninėms, šeimos ar namų reikmėms, įvaduose – 2,01 Eur/m3 , iš šio skaičiaus:

1.2.1. geriamojo vandens tiekimo – 0,83 Eur/m3;

1.2.2. nuotekų tvarkymo – 1,18 Eur/m3, iš šio skaičiaus:

1.2.2.1. nuotekų surinkimo – 0,47 Eur/m3;

1.2.2.2. nuotekų valymo – 0,47 Eur/m3;

1.2.2.3. nuotekų dumblo tvarkymo – 0,23 Eur/m3;

1.3. perskaičiuotą geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamojo vandens tiekimo ir nuotekų tvarkymo paslaugas buities ir komerciniams poreikiams bei perkantiems geriamąjį vandenį, skirtą karštam vandeniui ruošti ir tiekiamą abonentams – 2,09 Eur/m3, iš šio skaičiaus:

1.3.1. geriamojo vandens tiekimo – 0,92 Eur/m3;

1.3.2. nuotekų tvarkymo – 1,17 Eur/m3, iš šio skaičiaus:

1.3.2.1. nuotekų surinkimo – 0,47 Eur/m3;

1.3.2.2. nuotekų valymo – 0,47 Eur/m3;

1.3.2.3. nuotekų dumblo tvarkymo – 0,23 Eur/m3;

1.4. perskaičiuotą geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamąjį vandenį, skirtą patalpoms šildyti ir tiekiamą vartotojams ir abonentams bei geriamąjį vandenį, skirtą karštam vandeniui ruošti ir tiekiamą vartotojams, ir vartotojų kategorijai, perkančiai paslaugas daugiabučių gyvenamųjų namų įvade arba individualių gyvenamųjų namų bendrijos įvade – 1,99 Eur/m3, iš šio skaičiaus:

1.4.1. geriamojo vandens tiekimo – 0,82 Eur/m3;

1.4.2. nuotekų tvarkymo – 1,17 Eur/m3, iš šio skaičiaus:

1.4.2.1. nuotekų surinkimo – 0,47 Eur/m3;

1.4.2.2. nuotekų valymo – 0,47 Eur/m3;

1.4.2.3. nuotekų dumblo tvarkymo – 0,23 Eur/m3;

1.5. perskaičiuotą paviršinių nuotekų tvarkymo paslaugų bazinę kainą abonentams, perkantiems paviršinių nuotekų tvarkymo paslaugas – 0,12 Eur/m3;

2. Nustatyti, kad:

2.1. taikomos Valstybinės kainų ir energetikos kontrolės komisijos 2019 m. birželio 11 d. nutarimu Nr. O3E-183 „Dėl UAB „Ukmergės vandenys“ geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinių kainų derinimo“ suderintos ir Ukmergės rajono savivaldybės tarybos 2019 m. birželio 27 d. sprendimu Nr. 7-48 „Dėl UAB „Ukmergės vandenys“ geriamojo vandens tiekimo ir nuotekų tvarkymo paslaugų kainų nustatymo“ nustatytos nuotekų valymo kainos abonentams už padidėjusią ir savitąją taršą, nuotekų dumblo tvarkymo technologinėse grandyse kainos, nuotekų transportavimo asenizacijos transporto priemonėmis kainos bei atsiskaitomųjų apskaitos prietaisų priežiūros ir vartotojų aptarnavimo paslaugos bazinės kainos;

2.2. šio nutarimo 1 punkte nurodytos perskaičiuotos geriamojo vandens tiekimo ir nuotekų tvarkymo, paviršinių nuotekų tvarkymo paslaugų **bazinės kainos** galioja 12 mėnesių nuo šių kainų įsigaliojimo dienos.

Šis nutarimas gali būti skundžiamas Lietubos Respublikos administracinių bylų teisenos įstatymo nustatyta tvarka ir sąlygomis.

Savivaldybės meras

Projektą parengė:

Turto valdymo ir apskaitos skyriaus

Turto ir įmonių valdymo poskyrio vedėja Daiva Gladkauskienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

Forma patvirtinta Ukmergės rajono savivaldybės

administracijos direktoriaus 2017 m. rugsėjo 27 d.

įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL UAB ,,UKMERGĖS VANDENYS“ GERIAMOJO VANDENS TIEKIMO IR NUOTEKŲ TVARKYMO PASLAUGŲ KAINŲ NUSTATYMO“**

**AIŠKINAMASIS RAŠTAS**

2021 m. sausio 11 d.

Ukmergė

**1. Sprendimo projekto rengimo pagrindas:**

Vadovaudamasi Lietuvos Respublikos vietos savivaldos įstatymo 16 straipnsio 2 dalies 37 punktu, kuriame numatyta kainų ir tarifų už savivaldybės valdomų įmonių, biudžetinių ir viešųjų įstaigų (kurių savininkė yra savivaldybė) teikiamas atlygintinas paslaugas ir keleivių vežimą vietiniais maršrutais nustatymas, centralizuotai tiekiamos šilumos, šalto ir karšto vandens kainų nustatymas (tvirtinimas) įstatymų nustatyta tvarka, vietinių rinkliavų ir mokesčių tarifųnustatymas įstatymų nustatyta tvarka.

 Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 7 dalimi, kurioje numatyta, kad tarybos, vadovaudamosi Valstybinės energetikos reguliavimo tarybos nustatyta Geriamojo vandens tiekimo ir nuotekų tvarkymo paslaugų kainų nustatymo metodika, nustato geriamojo vandens tiekėjų ir nuotekų tvarkytojų tiekiamo geriamojo vandens ir teikiamų nuotekų tvarkymo paslaugų kainas. Įstatymo 34 straipsnio 13 dalyje numatyta, kad VERT suderinus perskaičiuotų bazinių kainų projektus, savivaldybės taryba ne vėliau kaip per 30 kalendorinių dienų nuo perskaičiuotų bazinių kainų projekto suderinimo dienos nustato perskaičiuotas geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazines kainas.

Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodika, patvirtinta Valstybinės energetikos reguliavimo tarybos 2006 m. gruodžio 21 d. nutarimu Nr. O3-92 „Dėl Geriamojo vandens tiekimo ir nuotekų tvarkymo paslaugų kainų nustatymo metodikos“.

Valstybinės energetikos reguliavimo tarybos 2020 m. gruodžio 14 d. nutarim~~ą~~as Nr. O3E-1393 „Dėl Uždarosios akcinės bendrovės „Ukmergės vandenys“ perskaičiuotų geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinių kainų derinimo“.

~~Atsižvelgdama į~~ UAB „Ukmergės vandenys“ 2021 m. sausio 6 d. pateikt~~ą~~as rašt~~ą~~as Nr. 07-5 „Dėl UAB „Ukmergės vandenys“ perskaičiuotų geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinių kainų nustatymo“.

1. **Sprendimo projekto tikslas ir esmė:**

Parengto sprendimo projekto tikslas – vadovaujantis Valstybinės energetikos reguliavimo tarybos nutarimu suderintomis kainomis:

1. Nustatyti UAB „Ukmergės vandenys“ perskaičiuotų geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazines kainas (be pridėtinės vertės mokesčio).
2. Pagrindinė kainų keitimo priežastis – Ukmergės rajono savivaldybės tarybos 2019 m. birželio 27 d. sprendimu Nr. 7-48 buvo nustatytos Bazinės kainos 3 metų laikotarpiui. Vadovaujantis Geriamojo vandens tiekimo ir nuotekų tvarkymo įstatymo 34 straipsnio 12 punktu savivaldybių tarybų nustatytos geriamojo vandens tiekimo ir nuotekų tvarkymo paslaugų bazinės kainos, paviršinių nuotekų tvarkymo paslaugų bazinės kainos perskaičiuojamos kiekvienais metais. Perskaičiuotos geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinės kainos galioja 12 mėnesių nuo šių kainų įsigaliojimo datos.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):**

|  |  |  |  |
| --- | --- | --- | --- |
| Eil. Nr. | Rodiklis | Galiojanti bazinė kaina | VERT suderinta perskaičiuota bazinė kaina |
| 1 | 2 | 3 | 4 |
| 1. | Geriamojo vandens tiekimo ir nuotekų tvarkymo paslaugų bazinę kainą vartotojams, perkantiems geriamojo vandens tiekimo ir nuotekų tvarkymo paslaugas bute, Eur/m3 | **2,04** | **2,05** |
| 1.1. | Geriamojo vandens tiekimo | 0,88 | 0,85 |
| 1.2. | Nuotekų tvarkymo | 1,16 | 1,20 |
| 2. | Geriamojo vandens tiekimo ir nuotekų tvarkymo paslaugų bazinę kainą vartotojams, perkantiems geriamojo vandens tiekimo ir nuotekų tvarkymo paslaugas individualių gyvenamųjų namų ar kitų patalpų, skirtų asmeninėms, šeimos ar namų reikmėms, įvaduose, Eur/m3 | **2,00** | **2,01** |
| 2.1. | Geriamojo vandens tiekimo | 0,86 | 0,83 |
| 2.2. | Nuotekų tvarkymo | 1,14 | 1,18 |
| 3. | Geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamojo vandens tiekimo ir nuotekų tvarkymo paslaugas buities ir komerciniams poreikiams bei perkantiems geriamąjį vandenį, skirtą karštam vandeniui ruošti ir tiekiamą abonentams, Eur/m3 | **2,08** | **2,09** |
| 3.1. | Geriamojo vandens tiekimo | 0,95 | 0,92 |
| 3.2. | Nuotekų tvarkymo | 1,13 | 1,17 |
| 4. | Geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamąjį vandenį, skirtą patalpoms šildyti ir tiekiamą vartotojams ir abonentams bei geriamąjį vandenį, skirtą karštam vandeniui ruošti ir tiekiamą vartotojams, ir vartotojų kategorijai, perkančiai paslaugas daugiabučių gyvenamųjų namų įvade, Eur/m3 | **1,98** | **1,99** |
| 4.1. | Geriamojo vandens tiekimo | 0,85 | 0,82 |
| 4.2. | Nuotekų tvarkymo | 1,13 | 1,17 |
| 5. | Paviršinių nuotekų tvarkymo paslaugos kaina, Eur/m3 | 0,11 | 0,12 |

Valstybinės kainų ir energetikos kontrolės komisijos 2019 m. birželio 11 d. nutarimu Nr. O3E-183 „Dėl UAB „Ukmergės vandenys“ geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinių kainų derinimo“ suderintos ir Ukmergės rajono savivaldybės tarybos 2019 m. birželio 27 d. sprendimu Nr. 7-48 „Dėl UAB „Ukmergės vandenys“ geriamojo vandens tiekimo ir nuotekų tvarkymo paslaugų kainų nustatymo“ nustatytos nuotekų valymo kainos abonentams už padidėjusią ir savitąją taršą, nuotekų dumblo tvarkymo technologinėse grandyse kainos, nuotekų transportavimo asenizacijos transporto priemonėmis kainos bei atsiskaitomųjų apskaitos prietaisų priežiūros ir vartotojų aptarnavimo paslaugos bazinės kainos vartotojams išlieka nepakitusios.

1. **Sprendimui įgyvendinti reikalingos lėšos ir galimi finansavimo šaltiniai:**

Sprendimui įgyvendinti lėšos nereikalingos.

**5. Priėmus sprendimą laukiami rezultatai, galimos pasekmės:**

Priėmus sprendimą – bus įgyvendintos Lietuvos Respublikos Geriamojo vandens tiekimo ir nuotekų tvarkymo įstatymo bei Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodikos, patvirtintos Tarybos, nuostatos, kurios savivaldybės tarybą įgalioja ne vėliau kaip per 30 kalendorinių dienų nuo Tarybos perskaičiuotų bazinių kainų suderinimo dienos nustatyti perskaičiuotas geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazines kainas. Neigiamų pasekmių nenumatoma.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** Papildomų teisės aktų sprendimo įgyvendinimui priimti nereikia.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** -

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** -.

**9. Sekretoriatas priimtą sprendimą pateikia\*:** UAB „Ukmergės vandenys“, Turto valdymo ir apskaitos skyriui.

**10. Aiškinamojo rašto priedai:** Valstybinės energetikos reguliavimo tarybos 2020 m. gruodžio 14 d. nutarimas Nr. O3E-1393, 2 lapai.

Turto valdymo ir apskaitos skyriaus Daiva Gladkauskienė

Turto ir įmonių valdymo poskyrio vedėja

\* Jeigu sprendimas turi būti pateikiamas ne dokumentų valdymo sistemos „Kontora“ naudotojams, nurodomas gavėjo elektroninio pašto adresas.